Osnovna škola: Klinča Sela
Nastavni predmet: Katolički vjeronauk
Učitelj: Josip Kunac, prof.
Razredni odjel: 2.
Redni br. pripreme: 9.
Tema: II. BIBLIJA JE NAJLJEPŠA KNJIGA
Podtema: 3. Bog – stvara svijet i ljude
Odgojno-obrazovni ishodi učenja:
· Učenik u biblijskim tekstovima otkriva Boga koji je čudesno stvorio svijet i ljude. (OŠ KV B.2.1.)
· Učenik vlastitim primjerom i ponašanjem izgrađuje zajedništvo u razrednoj zajednici. (OŠ KV C.2.2.)
· Učenik konkretnim postupcima u svojoj okolini primjenjuje Zlatno pravilo i potiče druga na primjenu Zlatnoga pravila. (OŠ KV C.2.3.)




TIJEK NASTAVNOG SATA


UVODNI DIO
Oče naš…

Ili:

DOBRI BOŽE, HVALA TI ŠTO SI STVORIO OVAJ LIJEPI SVIJET I NAS.
POMOZI NAM DA DANAS BOLJE UPOZNAMO TVOJU LJUBAV I NAUČIMO ČUVATI SVE ŠTO SI STVORIO. AMEN.

Pregled domaće zadaće:
Učenici daju vjeroučitelju na uvid domaću zadaću od prošlog susreta: „Učenici će riješiti, ili dovršiti rješavanje RB, str. 15.

Ili:

Učenici će kod kuće pronaći (ili zamoliti nekoga od odraslih da im pomogne pronaći) dječju Bibliju ili neku biblijsku slikovnicu. Odabrat će jednu priču koja im se sviđa i na sljedećem satu reći o čemu su čitali i iz kojeg je dijela Biblije – Staroga ili Novoga zavjeta.“

Motivacija:
Učitelj pokazuje interaktivne sličice. Učenici će pogledati djela Božjeg stvaranja:

klikni ovdje - poveznica

Razgovor:
· Tko je stvorio sunce, mjesec, životinje i ljude?
· Koja vam je stvar u prirodi najljepša i zašto?
· Mogu li cvijet, ptica ili čovjek nastati sami od sebe?
· Što bi se dogodilo kada na svijetu ne bi bilo sunca, vode ili drveća?
· Kako možemo pokazati zahvalnost za svijet koji nam je Bog darovao?

Najava teme: Danas će o govoriti o tome kako je Bog sve stvorio s ljubavlju – i kako svako stvorenje ima svrhu!


SREDIŠNJI DIO

Prijedlozi aktivnosti:

Aktivnost 1: „Obrada teksta“:
Učenici će pročitati biblijski tekst u udžbeniku, str. 22. 
Razgovor:
· Što je sve Bog stvorio prema biblijskom tekstu? (Svemir, nebo, zemlju, more, biljke i životinje svake vrste).
· Kakvo je bilo sve ono što je Bog stvorio? (Sve je bilo dobro, a nakon stvaranja čovjeka – veoma dobro)
· Po čemu je čovjek drugačiji od drugih živih bića? (Bog je stvorio čovjeka na svoju sliku, sebi slična, i postavio ga da bude gospodar nad ostalim stvorenjima).
· Koji je poseban zadatak Bog dao ljudima u rajskom vrtu? (Da ga obrađuju i brižno čuvaju).
· Kako ti danas, kao osmogodišnjak, možeš čuvati svoj okoliš i školsko dvorište? (Bacanjem smeća u koš, štednjom vode, brigom o biljkama i razvrstavanjem otpada).
· Što znači da je čovjek stvoren na sliku Božju?
To ne znači da Bog izgleda kao mi ili da mi izgledamo kao fotografija Boga. Bog nema tijelo kao ljudi. To znači da nam je Bog dao posebne darove:
· možemo voljeti,
· možemo biti dobri,
· možemo opraštati,
· možemo razmišljati,
· možemo razlikovati dobro od zla,
· možemo pomagati drugima.
                Zato je svaki čovjek poseban i vrijedan. Bog želi da svojim životom pokazujemo njegovu ljubav i dobrotu.

Naglasci:
· Bog je stvorio cijeli svijet i sve što u njemu postoji. 
· Stvorio je i čovjeka na svoju sliku. 
· Povjerio nam je prirodu da je čuvamo, obrađujemo i volimo. 
· Kada čuvamo prirodu, pokazujemo zahvalnost Bogu za njegov dar.

Aktivnost 2: „Video - zapis“:
Učenici će pogledati video – zapis „KAKO JE BOG STVORIO SVIJET - BIBLIJA ZA DJECU“; 2:30; Izvor: pulherissimus; YouTube

[image: KAKO JE BOG STVORIO SVIJET - BIBLIJA ZA DJECU]

Razgovor: 
· Tko bi prepričao sadržaj videa?

Aktivnost 3: „Božji album“: ----> BILJEŽNICA
Učenici će nacrtati album sa šest sličica. U svaku će nacrtati nešto što je Bog stvorio. Dan je primjer.
Naslov:
BOG STVARA SVIJET I LJUDE

[image: ]

Aktivnost 4: „Cvijet zahvalnosti“:
Učenici će nacrtati veliki cvijet. U sredinu će nacrtati Zemlju, a u latice ono na čemu zahvaljuju Bogu.

[image: ]

Aktivnost 5: „Sunce stvaranja“:
Učenici će nacrtati veliko sunce. Na svaku zraku nacrtat će ili napisati jedan Božji dar iz prirode, npr.

[image: ]

Aktivnost 6: „Čuvari planeta“:
Učenici će nacrtati Zemlju i oko nje sebe kako čine dobra djela za prirodu, npr.

[image: ]

Aktivnost 7: „Moj rajski vrt“:
Učenici će nacrtati svoj zamišljeni rajski vrt pun biljaka, životinja i ljudi, npr.

[image: ]


Aktivnost 8: „Put dobrog čuvara“:
Učenici će nacrtati stazu. Uz stazu će nacrtati korake kojima čuvaju prirodu: sadnja, zalijevanje, skupljanje otpada i slično, npr.

[image: ]

Aktivnost 9: „Stablo stvaranja“:
Učenici će nacrtati veliko stablo. Na korijen će nacrtati zemlju i vodu, a u krošnju životinje, biljke i ljude, npr.

[image: ]

Aktivnost 10: „Pantomima stvaranja“:
Rad u skupinama. Učenici će bez riječi pokazivati nešto što je Bog stvorio, a ostali pogađaju.

Aktivnost 11: „Medalja čuvara prirode“:
Učenici će nacrtati medalju. U sredinu će nacrtati simbol kojim pokazuju da žele čuvati Božji svijet, npr.

[image: ]


Aktivnost 12: „Šaputanje Stvoritelju“:
Učenici će šaptom izgovoriti ili zapisati kratku zahvalnu poruku Bogu za prirodu.

Aktivnost 13: „Radimo ekološku zastavicu“:
Učenici će izraditi zastavicu od papira ili tkanine s porukom zaštite okoliša, npr.

[image: ]

Ili:

[image: ]

Aktivnost 14: „Krug dobrih djela“:
Učenici će stati u krug i reći jedno dobro djelo koje danas mogu učiniti za prirodu.

Aktivnost 15: „Tko sam ja?“:
Učenici će jedan krug ispuniti svojim imenom, a u drugi nacrtati sebe i nešto u čemu mogu pomoći prirodi, npr.

[image: ]

Aktivnost 16: „Moja Božja slika“:
Učenici će nacrtati sebe i napisati jednu svoju dobru osobinu koja ih čini sličnima Bogu.

[image: ]     [image: ]


Aktivnost 17: „Točno ili netočno“:
Učenici će podizati kartice (✔/✖) na tvrdnje o stvaranju.

Kartice:

	✔

	✖



Tvrdnje:
a) Bog je stvorio nebo i zemlju. ✔
b) Svijet je nastao sam od sebe. ✖
c) Bog je stvorio biljke i životinje. ✔
d) Ljudi nisu dio Božjega stvaranja. ✖
e) Bog je sve stvorio iz ljubavi. ✔
f) Čovjek treba uništavati prirodu. ✖
g) Sunce, mjesec i zvijezde su Božje djelo. ✔
h) Bog ne brine za svijet koji je stvorio. ✖
i) Ljudi su stvoreni na Božju sliku. ✔
j) Prirodu ne trebamo čuvati. ✖
k) Bog je dao ljudima zadatak da čuvaju svijet. ✔
l) Ribe i ptice nisu Božja stvorenja. ✖

Ili:

Učenici će izlaziti pred ploču i rješavati interaktivno isti zadatak:

klikni ovdje - poveznica

Aktivnost 18: „Blagoslov životinja“:
Učenici će nacrtati svoju omiljenu životinju i napisati: I njoj je Bog rekao: dobro je.

Aktivnost 19: „Razredna pjesma zahvalnosti“:
Rad u skupinama. Učenici će u malim skupinama osmisliti po jednu rimu ili stih zahvale Bogu za stvoreni svijet (npr. „Hvala Ti Bože za ptice lijepe, što lete visoko u visine snene“). Na kraju će sve skupine spojiti stihove u veliku razrednu pjesmu.

Aktivnost 20: „Čuvari svijeta“:
Rad u skupinama. Učenici će osmisliti plakat na temu „Čuvam svoj svijet“ i predstaviti ga razredu.

Aktivnost 21: „Igramo se – „Čuvari svijeta““:
Učitelj opisuje situacije, a učenici dižu palac gore ili dolje:

a) Dječak baca papir na pod.
b) Djevojčica zalijeva biljku.
c) Netko gazi cvijeće u parku.
d) Učenik skuplja smeće nakon izleta.
e) Djevojčica lomi granu na drvetu.
f) Dječak zatvara slavinu nakon pranja ruku.
g) Netko ostavlja otpad u šumi.
h) Učenici sade novo stablo u školskom dvorištu.
i) Djevojčica hrani ptice zimi.
j) Dječak čupa cvijeće bez razloga.
k) Učenici razvrstavaju papir i plastiku u odgovarajuće spremnike.
l) Netko baca plastičnu bocu u potok.
m) Djevojčica pažljivo brine o školskom cvijeću.
n) Dječak šara po kori drveta.
o) Učenici čiste svoje mjesto nakon užine.

Nakon svake situacije slijedi kratka rasprava.

Aktivnost 22: „Mini debata: Što bi svijet bio bez ljudi?":
Podjela u dvije grupe: jedna zamišlja svijet bez ljudi, a druga svijet s ljudima koji brinu o prirodi.
Kratko izlaganje i rasprava uz vođenu moderaciju.

Aktivnost 23: „Kreativni zadatak: Eko-povelja razreda":
Svaki učenik osmisli jedno pravilo razreda za čuvanje prirode (npr. „Ne bacamo papir po školskom dvorištu“).
Zajedničko sastavljanje i ukrašavanje razredne eko-povelje.

Aktivnost 24: "Pismo Bogu":
Učenici pišu kratko pismo Bogu: „Dragi Bože, želim ti reći...“
U pismu izražavaju zahvalnost i obećanje kako će čuvati Zemlju.

Aktivnost 25: "Vjek hvaljen budi": 
Učenici će uvježbati i otpjevati pjesmu „Vjek hvaljen budi o moj Gospodine!“; 2:22: Izvor: Glasnici Sv. Bone – tema; YouTube

[image: Vjek Hvaljen Budi]

Aktivnost 26: „Poučna priča“: 
Vjeroučitelj će pročitati poučnu priču.

Dječak i ranjeni leptir
Maleni Marko trčao je livadom punom šarenog cvijeća. Odjednom je na stazi ugledao prekrasnog žutog leptira koji nije mogao poletjeti jer mu je krilo bilo zaprljano i pritisnuto teškim suhim listom. Marko je zastao. Sjetio se riječi da je čovjek čuvar prirode. Pažljivo je podigao list, puhnuo u leptirovo krilo i ponudio mu svoj prst. Leptir se popeo, malo mahnuo krilima i veselo poletio prema plavom nebu. Marko je osjetio ogromnu radost u srcu. Shvatio je da i najmanje djelo ljubavi prema Božjim stvorenjima donosi veliku sreću i čini naš svijet ljepšim mjestom.

Pouka: Bog nam je povjerio svijet da se o njemu brinemo; štiteći i najmanja Božja stvorenja, pokazujemo ljubav prema samome Stvoritelju.


Aktivnost 27: "Zapišimo!" ----> BILJEŽNICA
Učenici crtaju jedan dio stvorenoga svijeta koji im je najljepši (npr. more, šuma, životinje). Dan je primjer.
Naslov:


BOG STVARA SVIJET I LJUDE

[image: ]

Hvala ti, Bože, za __________.


Aktivnost 28: „Radna bilježnica“:
Učenici će uz pomoć vjeroučitelja rješavati RB, str. 16 – 17 (mogu biti i odabrani zadatci po želji.)

Aktivnost 29: „Digitalni udžbenik“ Potrebna je prijava vjeroučitelja s pristupnim podatcima.
Učenici će na pametnoj ploči, ili tabletima pokušati riješiti digitalni zadatak „Čuvamo Božju prirodu“ - kviz
[bookmark: _Hlk203767465]
Aktivnost 30: Mikropauza:
[bookmark: _Hlk203752831]Vjeroučitelj je koristi po želji u bilo kojem trenutku sata kada opadne koncentracija učenika. To može biti bilo što: vic, zagonetka, pitalica, šetnja po razredu, pjesmica i sl. nevezano uz vjeronaučno gradivo. Pripaziti na pristojnost sadržaja! Ako vic sadrži neka imena učenika iz razreda npr. Ivica i Marica, promijeniti ih.

Ivica kaže prijatelju neka broji do 5 i ovaj počne:
-2,3,4 i 5.
-Pa gdje ti je 1?
-U imeniku!

Ili:

Rad u paru. Učenici će sjesti jedni nasuprot drugima. Jedan učenik radi blage pokrete rukama i licem (npr. smiješi se, sklapa ruke), a drugi učenik ga imitira poput zrcala, nakon čega razgovaraju o tome kako u licu svoga prijatelja preko puta vide Božju sliku.


ZAVRŠNI DIO

Aktualizacija sa sintezom:
Razgovor:
· Što smo danas naučili o Bogu i stvaranju?
· Kako možemo pokazati da cijenimo svijet koji nam je Bog dao?
· Što možemo učiniti već danas?

Tri ključne istine:
🌿 Sve je Bog stvorio "vrlo dobro" – svako stvorenje ima vrijednost.
👑 Čovjek je "gospodar stvorenja" – to znači služiti, a ne uništavati.
🤲 Naš zadatak: Čuvati svijet oko nas – škola, park, dom. 

Zaključak: 
· Bog je stvorio svijet i povjerio ga ljudima. Na nama je da ga čuvamo s ljubavlju i zahvalnošću.

Domaća zadaća:
Učenici će riješiti, ili dovršiti rješavanje RB, str. 16 - 17.

Ili:

Učenici će kod kuće s roditeljima ili samostalno pronaći jednu stvar u svom domu ili dvorištu koju mogu učiniti za čuvanje prirode (npr. zaliti biljku, ne baciti papir, nahraniti ptice zimi, razvrstati otpad). Sljedećeg sata kratko će ispričati što su učinili i kako su se osjećali.

Samovrednovanje:
Učenici će se potpisati bojicom ispod napisanog u bilježnici. Što je boja svjetlija, bolje su usvojili gradivo, a što je tamnija, lošije (žuta – izvrsno usvojeno, crna – nije usvojeno).

Molitveni završetak:
Anđele, čuvaru mili…

ili:

Učenici će poslušati pjesmu „Anđele, čuvaru mili…“; 3:36; Autor: Marinko Grubešić; Izvor: YouTube

[image: Anđele čuvaru - Marinko Grubešić]


Ili:

HVALA TI, BOŽE, ZA OVAJ SAT.
NAUČILI SMO DA SI TI STVORIO SVE ŠTO POSTOJI I DA SI NAS STVORIO S LJUBAVLJU, NA SVOJU SLIKU.
POMOZI NAM DA ČUVAMO TVOJ LIJEPI SVIJET,
SVAKI DAN, I U MALIM I U VELIKIM STVARIMA. AMEN.

